Opuchnutý a boľavý prostredník dcéry: Ako postupovať bez navštívenia chirurga?
Dobrý deň, dcéra má opuchnutý prostredník na pravej ruke okolo nechta. Na dotyk bolí a je to aj červené. Nechcem ísť s ňou na chirurgiu, lebo sa bojím, že jej strhnú necht. Poraďte mi prosím Vás, čo robiť s ním?Ďakujem veľmi pekne.
Dobrý deň,
ďakujeme za Vašu otázku.
Uvedené symptómy sú typickými príznakmi zápalu. Na postihnuté miesto preto odporúčam prikladať vlažné obklady z repíka alebo harmančeka, ktoré zmiernia opuch a majú protizápalové účinky. Následne miesto potrite masťou s obsahom
ichtamolu
, ktorý má protizápalový a mierne dezinfekčný účinok. Masť aplikujte 2 - 3krát denne v tenšej vrstve.
Pokiaľ by sa opuch, začervenanie a bolesť nezmiernili do troch dní, bude potrebné vyhľadať lekára, ktorý určí presnú diagnózu a nastaví vhodnú liečbu.
Prajem skorú úľavu od ťažkostí.
S pozdravom
PharmDr. Veronika Kiabová